wickkiey/tamil-wikipedia-markdown huggingface dataset:
# பாதரச(II) அயோடைடு



**பாதரச(II) அயோடைடு** *(Mercury(II) iodide)* என்பது HgI<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஆரஞ்சுச் சிவப்பு நிற படிகங்களாக இச்சேர்மம் தோற்றமளிக்கிறது. பாதரச(II) குளோரைடு போல் தண்ணீரில் எளிதில் கரையாமல், பாதரச(II) அயோடைடு சிறிதளவே கரைகிறது. (மில்லியனுக்கு 100 பகுதிகள்)  

வெப்பம் (இயற்பியல்), ஒளி, புரோமைடுகள், குளோரைடுகள், அமோனியா, காரங்கள், சயனைடுகள், செப்பு உப்புகள், ஈய உப்புகள், அயோடோபார்ம் மற்றும் ஐதரசன் பெராக்சைடு உள்ளிட்ட சேர்மங்கள் மற்றும் நிபந்தனைகள் பாதரச(II) அயோடைடிடம் இருந்து விலக்கி வைக்கப்படவேண்டும்.  

## பண்புகள்

வெப்ப நிலை மாற்றத்திற்கேற்ப பாதரச(II) அயோடைடு வண்ண மாற்றத்தை வெளிப்படுத்துகிறது. 126 பாகை செல்சியசு வெப்பநிலைக்கு மேல் சூடுபடுத்தும் போது இது, ஆல்பா படிகநிலை வடிவத்திலிருந்து வெளிர் மஞ்சள் நிற பீட்டா வடிவத்திற்கு நிலை மாற்றமும் அடைகிறது. நிலை மாறிய இம்மாதிரி குளிர்ச்சி அடைந்தால் படிப்படியாக தன்னுடைய அசல் நிறத்தைப் பெறுகிறது. வெப்பநிலை மாற்றத்தால் ஏற்படும் நிறமாற்றத்தை விளக்க பெரும்பாலும் பாதரச(II) அயோடைடு பயன்படுத்தப்படுகிறது..  

## தயாரிப்பு

பொட்டாசியம் அயோடைடின் நீர்த்த கரைசலை, நீர்த்த பாதரச(II) குளோரைடு கரைசலுடன் சேர்த்து நன்றாக கலக்கினால் பாதரச(II) அயோடைடு வீழ்படிவாகிறது. வீழ்படிவை வடிகட்டி தண்ணீரால் கழுவி 70 பாகை செல்சியசு வெப்பநிலையில் உலர்த்திப் பயன்படுத்தலாம்.  

## பயன்கள்

அமோனியாவின் இருப்பை கண்டறிய உதவும் நெசுலர் வினையாக்கியைத் தயாரிக்கப் பயன்படுகிறது.  

குறை கடத்திப் பொருளான இச்சேர்மம், அறை வெப்பநிலையில் எக்சு கதிர் மற்றும் காமா கதிர்களைக் கண்டறியவும் படம்பிடிக்கவும் பயன்படுத்தப்படுகிறது  
.  

காக்சினைட்டு கனிமம் போல பாதரச(II) அயோடைடும் இயற்கையில் மிக அரிதாக கிடைக்கக் கூடிய கனிமமாக இருக்கிறது.  

எலும்பு வெளிவளர்ச்சி நோய்க்காண கொப்புளக் களிம்பாகவும், உயவுநீர் பைகளின் வீக்கத்திற்கும் கால்நடை மருத்துவத்தில் பாதரச(II) அயோடைடு பயன்படுகிறது.  

பல்வேறு வினைகளில் பாதரச(II) அயோடைடு வீழ்படிவாகக் கிடைக்கிறது.
# கோலபுடி மாருதி ராவ்



**கோலபுடி மாருதி ராவ்** என்பவர் இந்தியத் திரைத்துறையில் பன்முகம் கொண்ட கலைஞர்.  

இவர் 230 க்கும் மேற்பட்ட தெலுங்கு திரைப்படங்களில் நடித்துள்ளார்.  

சிறந்த நகைச்சுவையாளர், சிறந்த குணச்சித்திர நடிகர், சிறந்த வசனகர்த்தா, சிறந்த திரைக்கதை ஆசிரியர், சிறந்த நடிகர் பலதரப்பட்ட நந்தி விருதுகளைப் பெற்றவர். ஆந்திர அரசின் விருதான நந்தி விருதினை ஆறு முறை பெற்றுள்ளார்.  

## நடித்த திரைப்படங்கள்
- *பிரேமா* (1989)
- *யமுடிக்கு முகுடு* (1988)
- *சம்சாரம் ஒக்க சதுரங்கம்* (1987)
- *ஸ்வாதி முட்யம்*
- *தேவந்தகுடு* (1984)
- *சிம்ஹபுரி சிம்ஹம்* (1983)
- *குடசேரி நம்பர்.1* (1983)
- *ஆலய சிகரம்* (1983)
- *அபிலாசா* (1983)
- *சிவடு சிவடு சிவடு* (1983)
- *இன்டிலோ ராமையா வீட்டிலோ கிருஷ்ணய்யா* (1982)
- *ஆதித்யா 369*
- *முராரி*
- *தரங்கினி*
- *புரோக்கர்*
- *லீடர்* (2010)
- *இன்கோசாரி*
- *தருவு* (2012)
- *சுகுமாருடு*
- *ரவுடி பெளோ*
- *காஞ்சி* (2015)
- *சைஸ் சீரோ* (2015)
- *இஞ்சி இடுப்பழகி* (2015; தமிழ் திரைப்படம்)
# ராஞ்சி ராஜதானி விரைவுவண்டி


**ராஞ்சி ராஜதானி விரைவுவண்டி**, இந்திய இரயில்வேயினால் இயக்கப்படுகிறது. இந்த வண்டி ராஞ்சியில் இருந்து கிளம்பி, தில்லி வரை சென்று திரும்பு. இந்த வண்டி கிட்டத்தட்ட 1300 கி.மீ. தொலைவை கடக்கிறது.  

## வழி
- 12439/12440 ராஞ்சி - புது தில்லி
- 12453/12454 ராஞ்சி - புது தில்லி
**12439 / 12440 ராஞ்சி ராஜதானி விரைவுவண்டி**

| நிலையத்தின் குறியீடு | நிலையம் | தொலைவு (கி.மீ.) |  |
| --- | --- | --- | --- |
| RNC | ராஞ்சி | 0 |  |
| BKSC | போக்காரோ ஸ்டீல் சிட்டி | 112 |  |
| KOR | கோடர்மா | 239 |  |
| GAYA | கயா | 315 |  |
| BLS | டேஹ்ரி | 400 |  |
| MGS | முகல்சராய் | 520 |  |
| CNB | கான்பூர் சென்ட்ரல் | 867 |  |
| NDLS | புது தில்லி | 1307 | } |

**22823 / 22824 ராஞ்சி ராஜதானி விரைவுவண்டி**

| நிலையத்தின் குறியீடு | நிலையம் | தொலைவு (கி.மீ.) |  |
| --- | --- | --- | --- |
| RNC | ராஞ்சி | 0 |  |
| DTO | டால்டன்கஞ்சு | 298 |  |
| GHD | கடுவா ரோடு | 331 |  |
| MGS | முகல்சராய் | 550 |  |
| CNB | கான்பூர் சென்ட்ரல் | 897 |  |
| NDLS | புது தில்லி | 1337 | } |

## இணைப்புகள்
- வழித்தட விவரங்கள்
# விஜயரஞ்சனி

விஜயரஞ்சினி, கன்னட நடிகையாவார். இவர் 1980களில் பல கன்னடத் திரைப்படங்களில் நடித்தார். இவர் கன்னட நடிகரான ராஜ்குமாருடன் **அதே கண்ணு**, **பேங்கர் மார்கய்யா**, **யாரு ஹொணெ**, **லஞ்ச லஞ்ச லஞ்ச** ஆகிய திரைப்படங்களில் நடித்துள்ளார்.  

## திரைப்படங்கள்
இவர் நடித்த படங்களில் சிலவற்றை கீழே காண்க.  
| ஆண்டு | திரைப்படம் |  |
| --- | --- | --- |
| 1982 | *பாரிஜாதா* |  |
| 1983 | *சலிசத் சாகர்* |  |
| 1983 | ''பேங்கர் மார்கய்யா |  |
| 1983 | *மனேலி ராமண்ண பீதிலி காமண்ண* |  |
| 1983 | *சிம்மாசனா*' |  |
| 1983 | **ஹசித ஹெப்புலி** |  |
| 1984 | **இந்தின பாரத** |  |
| 1984 | **சிராவண பந்து** |  |
| 1985 | **அதே கண்ணு** |  |
| 1985 | **பிடுகடெய பேடி** |  |
| 1986 | **லஞ்ச லஞ்ச லஞ்ச** |  |
| 1987 | **ஆபத்பாந்தவ** |  |
| 1987 | **ஒந்தே கூடின ஹக்கிகளு** |  |
| 1987 | **ஜீவன ஜோதி** |  |
| 1988 | **கிருஷ்ண மெச்சித ராதெ** |  |
| 1989 | **தர்க** |  |
| 1989 | **முத்தினந்தா மனுஷ்ய** |  |
| 1989 | **யாரு ஹொணெ** |  |
| 1989 | **ஸ்ரீ மைலார லிங்க** |  |
| 1992 | **பிரஜெகளு பிரபுகளு** |  |
| 1992 | **மன கெத்த மக** |  |
| 1993 | **பிதிபல** | } |
# குந்தி நாடு


**குந்தி நாடு** (Kunti Kingdom) பண்டைய பரத கண்ட நாடுகளில் ஒன்றாகும். இந்நாட்டை ஆண்ட புகழ் பெற்ற யது குலத்தின் போஜர் பிரிவு மன்னர் குந்தி போஜனின் பெயரால் விளங்கியது. குந்தி நாடு மத்திய இந்தியாவில் அவந்தி நாட்டின் வடக்கில் அமைந்திருந்திருந்தது.  

## யது குலத்தின் 18 பிரிவினர்கள்
வலுமிக்க மகத நாட்டு மன்னன் ஜராசந்தனின் தொடர் அச்சுறுத்தல் காரணாமாக யது குலத்தின் விருஷ்ணிகள், அந்தகர்கள், சேதிகள், சூரசேனர்கள், குந்திகள், போஜர்கள் உட்பட 18 கிளைக் குழுவினர்கள், பரத கண்டத்தின் மேற்கு, மத்தியப் பகுதிகளில் குடியேறி, துவாரகை, போஜ நாடு, குந்தி நாடு, சூரசேனம், விதர்ப்பம், மச்சய நாடு, சால்வ நாடு போன்ற பகுதிகளை ஆண்டனர்.  

## மகாபாரத குறிப்புகள்
குரு நாட்டின் மன்னர் பாண்டுவின் முதல் மனைவியும், பாண்டவர்களில், தருமன், வீமன் மற்றும் அருச்சுனன் ஆகியவர்களின் தாயுமான குந்தி, குந்தி நாட்டின் மன்னர் குந்தி போஜனின் தத்து மகள் ஆவார். கிருஷ்ணரின் தந்தையான வசுதேவரின் உடன்பிறப்பான குந்தியின் இயற்பெயர் **பிருதை** ஆகும்.  

## இதனையும் காண்க
- பரத கண்டம்

- மகாபாரதம், சபா பருவம், பகுதி 14
# ஆனர்த்த நாடு



**ஆனர்த்த நாடு** (Anarta) பண்டைய இந்தியாவின் இதிகாச, புராண காலத்திய நாடுகளில் ஒன்றாகும். மகாபாரத காவியத்திலும், பாகவத புராணத்திலும், தற்கால குசராத்து மாநிலத்தின் சௌராஷ்டிரப் பகுதியில் இருந்த ஆனர்த்த நாட்டைக் குறித்த குறிப்புகள் உள்ளது. இதன் தலைநகரம் தற்கால வாட்நகர் ஆகும்.  

மகத நாட்டு மன்னன் ஜராசந்தன் மற்றும் மதுராவின் கம்சனின் தொடர் அச்சுறுத்தல்கள் காரணமாக, யாதவர்கள், மதுராவிலிருந்து வெளியேறி, இச்சௌராட்டிரப் பகுதியில் குடியேறினர். பின்னர் கிருஷ்ணரின் முயற்சியால் துவாரகை நகரை புதிதாக நிறுவி யாதவர்கள் சௌராட்டிர தீபகற்பத்தை ஆட்சி செய்தனர்.  

## புகழ் பெற்ற ஆனர்த்த நாட்டவர்கள்
1. கிருஷ்ணர்
1. பலராமன்
1. சாத்தியகி
1. கிருதவர்மன்
1. உத்தவர்
1. அக்ரூரர்
1. சாம்பன்

## மத்திய மேற்கு இந்தியாவின் யாதவ நாடுகள்
1. சேதி நாடு (ஜான்சி மாவட்டம், உத்தரப் பிரதேசம்)
1. சூரசேன நாடு அல்லது விரஜ நாடு (மதுரா, உத்தரப் பிரதேசம்
1. தசார்ன நாடு (சேதி நாட்டின் தெற்கில்)
1. கரூசக நாடு ( தசார்ன நாட்டின் கிழக்கில்)
1. குந்தி நாடு (அவந்தி நாட்டின் வடக்கில்)
1. அவந்தி நாடு, மத்தியப் பிரதேசம்
1. கூர்ஜர நாடு (இராஜஸ்தான் மாநிலத்தின் தெற்கில்)
1. ஹேஹேய நாடு, மத்தியப் பிரதேசம்.
1. சௌராட்டிர நாடு, தெற்கு குஜராத்
1. துவாரகை நாடு (குஜராத்)
1. விதர்ப்ப நாடு (வடகிழக்கு மகாராட்டிரம்)

## இதனையும் காண்க
- பரத கண்டம்
# காந்தார நாடு



**காந்தார நாடு** (Gandhara Kingdom) (, , அவெஸ்தான் மொழி: *Vaēkərəta*, ) பரத கண்டத்தின் வடமேற்கில் அமைந்த பண்டைய பாரத நாடுகளில் ஒன்றாகும். காந்தார நாடு தற்கால பாகிஸ்தான் நாட்டின் புருசபுரம் முதல் சுவாத் சமவெளி வரையான பகுதிகளையும், ஆப்கானிஸ்தானின் ஜலாலாபாத் மாகாணம் மற்றும் கந்தகார் மாகாணம் பகுதிகளையும் கொண்டிருந்தது.  

## மகாபாரதத்தில்
காந்தார நாடு மகாபாரத காவியத்தில் காந்தார நாட்டையும், அதன் மன்னர்களையும் விரிவாக குறித்துள்ளது.  
காந்தார நாட்டின் மன்னன் சுவலனின் மகன் இளவரசன் சகுனி ஆவார். சகுனியின் மகன் பெயர் உல்லூகன். காந்தார இளவரசி காந்தாரி, குரு நாட்டின் மன்னர் திருதராட்டிரனை மணந்து, கௌரவர் எனும் நூறு மகன்களையும்; துச்சலை எனும் ஒரு மகளை ஈன்றாள். துரியோதனன் சார்பாக சொக்கட்டான் காய்களை உருட்டிய சகுனியின் திறமையால், சூதாட்டத்தில் பாண்டவர்கள் தோற்றனர். சூதாட்ட ஒப்பந்தப்படி பாண்டவர்கள் திரௌபதியுடன் 12 ஆண்டுகள் காடுறை வாழ்வும்; ஒரு ஆண்டு தலைமறைவு வாழ்க்கையை நடத்த வேண்டியதாயிற்று.  

## குருச்சேத்திரப் போரில்
குருச்சேத்திரப் போரில் சகுனியின் தலைமையிலான காந்தாரா நாட்டுப் படைகள், கௌரவர் அணியின் சார்பாக, பாண்டவர்களுக்கு எதிராகப் போரிட்டது.  

சகுனியின் உடன்பிறப்புகளான கயா, கவாட்சன், விருசவா, சார்மவாத், ஆர்ஜவன் மற்றும் சுகன் குருச்சேத்திரப் போரில் சகுனியுடன் இணைந்து போரிட்டனர். (6,91)  

காந்தாரா நாட்டு போர்ப்படைத் தலைவர் விரிசக் மற்றும் ஆச்சாலா அருச்சுனனுடன் போரிட்டனர். (7,28)  

காந்தாரா நாட்டு மன்னன் சுவலனின் மகன் காளிகேயனை அபிமன்யு கொன்றார். (7,47)  

பாண்டவர்களில் இளையவரான சகாதேவன், சகுனியையும், அவர்தம் மகன் உலூகனையும் கொன்றார். (9,28)
# பிரேமா (1989 திரைப்படம்)



***பிரேமா*** 1989 ல் வெளிவந்த தெலுங்கு காதல் திரைப்படமாகும். இதனை ராமா நாயுடு இயக்கினார். இப்படம் தமிழ் மற்றும் இந்தியில் மறுவாக்கம் செய்யப்பட்டது.  

இப்படத்தில் சிறப்பான நடிப்பை வெளிப்படுத்தியமைக்காக நந்தி விருதை வெங்கடேஷ் பெற்றார்.  

## நடிகர்கள்

- வெங்கடேஷ்
- ரேவதி
- எஸ். பி. பாலசுப்பிரமணியம்
- கோலபுடி மாருதி ராவ்
- மஞ்சுளா விஜயகுமார்
- பிரம்மானந்தம்

## ஆதாரங்கள்
# யமுடிக்கு முகுடு



***யமுடிக்கு முகுடு*** (*Yamudiki Mogudu*) 1998 ல் வெளிவந்த தெலுங்குத் திரைப்படம். இப்படத்தை ரவி ராஜ பின்னிசெட்டி இயக்கினார். இப்படத்தில் சிரஞ்சீவி, விஜயசாந்தி, ராதா மற்றும் பலர் நடித்திருந்தனர்.  

இத்திரைப்படம் தமிழில் ’அதிசய பிறவி’ என்ற பெயரில் எஸ்.பி. முத்துராமன் இயக்கத்தில் மறுஆக்கம் செய்யப்பட்டு வெளியானது. இதில் கதாநாயகனாக ரஜினி நடித்தார்.  

## நடிகர்கள்
- சிரஞ்சீவி (நடிகர்)
- விஜயசாந்தி
- ராதா
- ராவ் கோபால ராவ்
- கைகலா சத்யநாராயணா
- கோட்டா சீனிவாச ராவ்
- அல்லு ராம லிங்கேஷ்
- சுதாகர்
- ஹரிபிரசாத்

## ஆதாரங்கள்

-
# அர்காங்கெல்சுக் மாகாணம்



**அர்காங்கெல்சுக் மாகாணம்** (*Arkhangelsk Oblast*, , *அர்காங்கெல்சுக்யா ஓபிலாஸ்து*) என்பது உருசியாவின் நடுவண் அலகு ஆகும். இம்மாகாணம் ஆர்க்டிக் தீவுக்கூட்டங்களான பிரான்சு யோசெப் நிலம், நோவயா செம்லியா, மற்றும் வெள்ளைக் கடலில் சொலொவெத்சுகி தீவுகளையும், நெனெஸ்தியா தன்னாட்சி வட்டாரத்தையும் உள்ளடக்கியது.  

அர்காங்கெல்சுக் மாகாணம் நெனெஸ்தியா தன்னாட்சி வட்டாரத்தின் நிருவாகத்தையும் கவனிக்கிறது. செனஸ்தியா உபட அர்காங்கெல்சுக் மாகாணத்தின் பரப்பளவு 587,400&nbsp;கிமீ<sup>2</sup> ஆகும். 2010 கணக்கெடுப்பின் படி, இதன் மக்கள்தொகை 1,227,626 ஆகும்.  

இம்மாகாணத்தின் தலைநகர் அர்காங்கெல்சுக் ஆகும். இதன் மக்கள்தொகை 348,716 (2010). இதன் இரண்டாவது பெரிய நகரம் செவெரோத்வின்சுக் ஆகும். இங்கு உருசியக் கடற்படையின் முக்கிய கப்பல் கட்டுமிடம் அமைந்துள்ளது. இம்மாகாணத்தைச் சேர்ந்த சொலொவெத்சுகி தீவுகள் உலகப் பாரம்பரியக் களங்களில் ஒன்றாகும்.
# கோட்பூத்லி



**கோட்பூத்லி**, இந்திய மாநிலமான ராஜஸ்தானில் உள்ள ஜெய்ப்பூர் மாவட்டத்தில் உள்ளது. இந்த நகரம் அல்வாரில் இருந்து 70 கி.மீ தொலைவிலு, குர்கானில் உள்ள 128 கி.மீ தொலைவிலும், ஜெய்ப்பூரில் இருந்து 105 கி.மீ தொலைவிலும் உள்ளது.  

## அருகிலுள்ள பெருநகரங்கள்
- அல்வார்
- செய்ப்பூர்
# அஸ்திரகான் மாகாணம்


**அஸ்திரகான் மாகாணம்** (*Astrakhan Oblast*, , *அஸ்திரகான்ஸ்கயா ஓபிலஸ்து*) என்பது உருசியாவின் நடுவண் நிருவாக அலகு ஆகும். இதன் தலைநகரம் அஸ்திரகான் ஆகும். இம்மாகாணத்தின் மக்கள்தொகை 1,010,073 (2010 கணக்கெடுப்பு).  

## புவியியல்
அசுத்திரகான் மாகாணம் தெற்கு நடுவண் மவ்வட்டத்தில் அமைந்துள்ளது. இதன் எல்லைகளாக தெற்கே காசுப்பியன் கடலும், கிழக்கே கசக்ஸ்தானும், வடக்கே வோககிராத் வட்டாரமும், மேற்கே கால்மீக்கியா குடியரசும் உள்ளன.  

## வரலாறு
இம்மாகாணம் 1943 டிசம்பர்&nbsp;27 இல் அமைக்கப்பட்டது.
# பாதரச(II) புரோமைடு



**பாதரச(II) புரோமைடு** (*Mercury(II) bromide*, அல்லது *mercuric bromide*, **மெர்க்குரிக் புரோமைடு**) என்பது HgBr<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத்தில் படிகத்தின்மமாக காணப்படும் இச்சேர்மம் பாதரசம் மற்றும் புரோமின் தனிமங்கள் சேர்ந்து உருவாகிறது. பாதரச(II) குளோரைடு போல் இதுவும் நச்சுத்தன்மை மிகுந்து காணப்படுகிறது.  

## தயாரிப்பு
- பொட்டாசியம் புரோமைடுடன் பாதரச உப்புக் கரைசல் ஒன்றை சேர்த்து படிகமாக்குவதன் மூலம் பெருமளவில் பாதரச(II) புரோமைடு தயாரிக்கப்படுகிறது.
- பாதரச(II) நைட்ரேட்டு மற்றும் சோடியம் புரோமைடு கரசைல் சேர்த்து வீழ்படிவாக்கல் முறை மூலமும் இதைத் தயாரிக்கலாம்.
- பாதரச(II) ஆக்சைடை ஐதரோபுரோமிக் அமிலத்தில் கரைத்தும் தயாரிக்கப்படுகிறது.

## வினைகள்

கோய்நிக்சு – கநார் வினையில் பாதரச(II) புரோமைடு ஒரு வினையாக்கியாகப் பயன்படுகிறது. இவ்வினையில் கார்போவைதரேட்டுகள் மீது கிளைகோசைடு பிணைவுகளை உருவாக்குகிறது  

மருந்தியல் குறிப்பேடு பரிந்துரை செய்துள்ளபடி ஆர்சனிக்கின் இருப்பை அறிந்துகொள்ள பாதரச(II) புரோமைடு பயன்படுத்தப்படுகிறது  
கொடுக்கப்பட்டுள்ள மாதிரியில் ஆர்சனிக் இருந்தால் அது ஐதரசன் வாயுவுடன் சேர்த்து சூடுபடுத்தப்பட்டு ஆர்சீன் வாயுவாக மாற்றப்படுகிறது. ஆர்சீன் பாதரச(II) புரோமைடுடன் பின்வருமாறு வினைபுரிகிறது.:  

AsH<sub>3</sub> + 3HgBr<sub>2</sub> → As(HgBr)<sub>3</sub> + 3HBr  

பாதரச(II) புரோமைடு மஞ்சள், பழுப்பு அல்லது கருப்பாக மாறினால் அம்மாதிரியில் ஆர்சனிக் இருப்பது உறுதிப்படுத்தப்படுகிறது.  
உயர் வெப்பநிலையில் பாதரச(II) புரோமைடு தனிமநிலை இண்டியத்துடன் தீவிரமாக வினைபுரிகிறது. பொட்டாசியத்துடன் சேர்ந்து அதிர்ச்சி உணர் வெடிபொருள் கலவையாக உருவாகிறது.
# குரு, மன்னர்

நாடுகளில் ஒன்றான குரு நாடு]]  

**மன்னர் குரு**, இவர் பெயரில் குரு நாடு உள்ளது. இவர் அத்தினாபுரத்தை தலைநகராகக் கொண்டு குரு நாட்டை ஆண்ட மன்னராவார். இவர் குருச்சேத்திரம் எனும் தர்மச் சேத்திரத்தில் பல்லாண்டுகள் கடும் தவம், தான, தருமங்கள் செய்த காரணத்தினால், இம்மன்னர் ஆண்ட, கங்கை ஆற்றிக்கும், யமுனை ஆற்றிக்கும் இடைப்பட்ட நிலப்பரப்பு குரு நாடு என அழைக்கப்பட்டது. இவர் சம்வர்ணன்-தபதிக்கும் பிறந்தவர்.  

மன்னர் குருவின் வம்சத்தவர்களை **குருக்கள்** என்று அழைக்கப்பட்டனர். மகாபாரத காவியம் குறிப்பிடும், மன்னர் குருவின் மரபில் வந்த குறிப்பிடத்தக்கவர்கள்;  
- சாந்தனு
- பாக்லீகர்
- சோமதத்தன்
- பீஷ்மர்
- சித்ராங்கதன்
- விசித்திரவீரியன்
- திருதராட்டிரன்
- பாண்டு
- விதுரன்
- பாண்டவர்
- கௌரவர்
- அபிமன்யு
- பரீட்சித்து
- ஜனமேஜயன்
## குரு வம்சத்தவர்களின் முன்னோடிகள்
குரு வம்சத்தின் முன்னோடிகளான சந்திர வம்சத்தவர்களின் பட்டியல்:  
- சந்திரன்
- புரூரவன்
- நகுஷன்
- யயாதி
- புரு
- பிரதிபன்
- துஷ்யந்தன்
- பரதன்
- ரிக்சன்
- சம்வர்ணன்
# அம்மா கணக்கு (திரைப்படம்)



**அம்மா கணக்கு** 2016 ஆவது ஆண்டில் வெளியாகியுள்ள ஒரு இந்தியத் தமிழ்த் திரைப்படமாகும். அசுவினி ஐயர் திவாரி எழுதி இயக்கியுள்ள இப்படத்தில் அமலா பால், ரேவதி, சமுத்திரக்கனி ஆகியோர் முக்கிய வேடங்களில் நடித்துள்ளனர். இத்திரைப்படம், *நில் பத்தே சன்னதா* எனும் இந்தித் திரைப்படத்தின் மறுஆக்கமாகும். இப்படத்தின் முதற்கட்ட படப்பிடிப்பு 2016 சனவரி 7 அன்று சென்னையில் தொடங்கப்பட்டது. இத்திரைப்படம் 2016 சூன் 24 அன்று திரைக்கு வந்துள்ளது.  

## கதைச் சுருக்கம்
## நடிகர்கள்
- அமலா பால்
- ரேவதி
- சமுத்திரக்கனி
- யுவஸ்ரீ
- சுரேன்

## பாடல்கள்
இத்திரைப்படத்திற்கு இளையராஜா இசையமைத்துள்ளார்.
# விதேகம்



பேசும் தற்கால பிகார் மற்றும் ஜார்கண்ட் மாவட்டங்கள்]]  

**விதேகம்** (Videha) பிந்தைய வேத கால நாடுகளில் ஒன்றாகும். விதேக நாடு தற்கால இந்தியாவின் வடக்கு பிகார் - தெற்கு நேபாள எல்லையில் அமைந்திருந்தது. விதேக நாட்டின் தலைநகரம் மிதிலை நகரம் ஆகும். பிந்தைய வேத கால முடிவில், விதேக நாடு, வஜ்ஜி நாட்டின் பகுதியாக மாறி, முடிவில் மகதப் பேரரசில் இணைக்கப்பட்டது.விதேக நாட்டின் சிறப்பான மன்னர்களில் சனகன் முதன்மையானவர். மைதிலி மொழி விதேக நாட்டின் முதன்மை மொழியாகும்.  

## உபநிடதங்களில்
உபதேசிக்கும் யாக்யவல்க்கியர்]]  

உபநிடதங்களில் குறிப்பாக பிரகதாரண்யக உபநிடதத்தில், விதேக நாட்டையும், அதன் மன்னன் சனகரின் பிரம்ம ஞானத்தை குறித்து விரிவாக விளக்கப்பட்டுள்ளது. யாக்யவல்க்கியர் போன்று வேதாந்த தத்துவத்தில் மிகப்புலமையுடைய இராஜரிஷியாக விளங்கியவர் விதேக நாட்டு மன்னர் சனகர். பல முனிவர்கள் விதேக மன்னரிடம் ஆத்ம ஞானம் மற்றும் பிரம்ம ஞானம் தொடர்பான ஐயங்களைக் கேட்டுச் செல்வர்.  

## இராமாயனத்தில்
வால்மீகி எழுதிய இராமாயண காவியத்தில் விதேக நாட்டையும், அதன் மன்னர் சனகரையும் குறிக்கப்பட்டுள்ளது. சனகரின் மகள் சீதையை, கோசல நாட்டு இளவரசன் இராமன் மணந்தார்.
# மலேசியா கலையுலகம் விருதுகள்



**மலேசியா கலையுலகம் விருதுகள்** (Malaysia Kalai Ulagam Award, MUK Award) என்பது 2015 ஆம் ஆண்டு முதல் மலேசியத் தமிழ்த் திரைப்படத்துறையினருக்கு வழங்கப்படும் விருதாகும். இவ்வாறு விருதுக்குரிய திரைப்படங்கள், நபர்களை தேர்ந்தெடுக்க நடுவர் குழு அமைக்கப்பட்டு சிறந்த பிரபலம், சிறந்த திரைப்படம், சிறந்த நடிகர், சிறந்த துணை நடிகர் போன்ற பல பிரிவுகளின் கீழ் விருதுகள் வழங்கப்படுகின்றது.  

இந்த விருதுகள் திரைப்படம், தொலைக்காட்சி நாடகங்கள், குறும்படங்கள் மற்றும் குறுந்தட்டு படங்கள் போன்ற மூன்று பிரிவுகளின் கீழ் வழங்கப்படுகின்றன. இவற்றோடு வாழ்நாள் சாதனையாளர் விருது, மக்கள் மத்தியில் பிரபலமான கலைஞர் ஆகிய இருவிருதுகளும் வழங்கப்படுகின்றன.
# எய்தி ஏம்மல்



**எய்தி பி, ஏம்மல்** *(Heidi B. Hammel)* (பிறப்பு மார்ச் 14, 1960)அல்லது ஃஎய்தி பி. ஃஏம்மல் ஓர் அமெரிக்க வானியலாளரும் கோள் அறியலாளரும் ஆவார். இவர் நெப்டியூனையும் யுரேனசையும் விரிவாக ஆய்வு மேற்கொண்டவர். இவர் வானியல் ஆய்வுக்கான பல்கலைக்கழகங்களின் கழகத்தின் துணைத்தலைவர் ஆவார். இவர் 2002 இல் கார்ல் சாகன் பதக்கத்தைப் பெற்றார். இது பொதுமக்களிடம் கோள் அறிவியல் புரிவையும் விழிப்புணர்வையும் மேம்படுத்தும் அறிவியலாளருக்கு வழங்கப்படுகிறது. இவர் 2003 இல் கண்டுபிடிப்பு இதழ் (Discover Magazine) தேர்வு செய்த50 முதன்மை வாய்ந்த அறிவியல் பெண்மணிகளில் ஒருவராவார்.  

## சொந்த வாழ்க்கை

இவர் கலிபோர்னியாவில் பிறந்தார். இவர் மூன்று குழந்தைகளின் தாயார் ஆவார்.
# விலங்குகளை பலியிடுதல்

**விலங்குகளை பலியிடுதல்** என்பது கடவுளை நோக்கி வரம் வேண்டி கடவுளை மகிழ்ச்சி செய்வதற்காக விலங்குகளை உயிர்ப் பலி கொடுப்பதைக் குறிக்கும். இந்த சடங்கு முறை பல்வேறு சமயங்களில் பின்பற்றப் படுகிறது.  

## ஆபிரகாமிய சமயங்கள்
### இசுலாம்
இசுலாத்தில் ஒட்டகம், வான்கோழி, மாடு, ஆடு போன்ற மிருகங்கள் இறைவனுக்காக பலியிடப்படுகின்றன. ரம்சான் நாளில் அனைவரும் பலியிட்டு அசைவ உணவை உண்கின்றனர். இந்த பலியிடலுக்கு குர்பானி தருதல் என்று பெயர்.  

## இந்து சமயம்

இந்து சமயத்தில் பலியிடுதல் என்பது ஒரு வழிபாட்டுச் சடங்காகும். இது பல சிறு தெய்வ வழிபாட்டில் அதிக முக்கியத்துவம் பெற்ற சடங்காக உள்ளது.  

பழங்கால வழக்கத்தினை இன்றும் இந்துக்கள் பின்பற்றுகின்றனர். பெண் தெய்வ வழிபாடான சாத்தத்தில் பலியிடுதல் பெரும் பங்கு வகிக்கிறது. இந்த சடங்கு பற்றி புராணங்களில் குறிப்பிடப் பட்டுள்ளன.  

## மாயன்கள்
இவ்வழக்கம் உலகின் பல பகுதிகளில் நடைபெற்று வந்துள்ளது. மெக்சிகோ பகுதிகளில் மாயன் என்னும் இனத்தவர்கள் உயிர் பலி கொடுக்கும் வழக்கமுடையவர்கள்.
# கேகய நாடு

**கேகய நாடு** (Kekeya), பண்டைய பரத கண்ட நாடுகளில் ஒன்றாகும். இந்நாடு தற்கால ஆப்கானித்தான் நாட்டிற்கு வடக்கே கசக்கஸ்தானில் அமைந்திருந்தது. கேகய நாடு குறித்து இராமாயணம் மற்றும் மகாபாரதம் போன்ற இதிகாசங்களில் குறிப்பிடப்பட்டுள்ளது.  

## இராமாயணக் குறிப்புகள்
வால்மீகி எழுதிய இராமாயண காவியத்தில் அயோத்தியை தலைநகராகக் கொண்ட கோசல நாட்டுப் பேரரசன் தசரதனின் இளைய மனைவி கைகேயி, கேகய நாட்டு இளவரசியாவாள். கைகேயின் மகன் பரதன், காந்தார நாட்டை வென்று தக்சசீலா நகரை நிர்மானித்தான்.  

## மகாபாரதக் குறிப்புகள்
வியாசர் எழுதிய மகாபாரத இதிகாசத்தில், ஐந்து கேகய இளவரசர்கள் பற்றிய குறிப்புகள் உள்ளது. குருச்சேத்திரப் போரில், பாண்டவர் அணி சார்பாக, கௌரவர் அணிக்கு எதிராக ஐந்து கேகய இளவரசர்கள் போரிட்டனர். இந்த ஐந்து கேகய நாட்டு இளவரசர்களின் பங்காளிகளிகளான நூறு கேகய இளவரசர்கள் கௌரவர்கள் சார்பாக போரிட்டனர் (மகாபாரதம் 5-19,30,198), (6,16) என குறிப்புகள் உள்ளது.  

## பாகவத புராணக் குறிப்புகள்
குந்தியின் சகோதரியான சுருதகீர்த்திக்கும் - கேகய நாட்டு மன்னர் திருஷ்டகேதுவிற்கும் பிறந்தவர்களே ஐந்து கேகய இளவரசர்கள் ஆவர். குந்தியின் மற்றொரு சகோரியான சுருததேவிக்கும், கருஷ நாட்டு யாதவ மன்னர் விருத்தசர்மாவிற்கும் பிறந்தவனே தந்தவக்ரன் ஆவார். குந்தியின் மற்றொரு சகோதரியான சுருதசிரவஸ் - சேதி நாட்டு மன்னர் தமகோசனுக்கும் பிறந்தவனே சிசுபாலன் ஆவார். குந்தியின் மற்றொரு சகோதரியான இராஜத்திதேவி, அவந்தி நாட்டு மன்னருக்கும் திருமணம் நடைபெறுகிறது. (பாகவத புராணம், காண்டம் 9, பகுதி 24 (யது குலம்|யாதவர்களின் வரலாறு) சுலோகங்கள் 37 - 40)  

## இதனையும் காண்க
- பரத கண்டம்
- யது குலம்
# கிறாண்டு இறெட்சு


**கிறாண்டு இறெட்சு** என்பது பிரான்சு நாட்டின் பரிசிலுள்ள ஒரு திரையரங்கு ஆகும். இது ஐரோப்பாவிலுள்ள மிகப்பெரிய திரையரங்கு ஆகும்.  

## வரலாறு
சக்கு அயீக்கு என்ற தனியார் திரையரங்க இயக்குநருக்காக இறெட்சு (*Rex*) என்ற பெயரில் இத்திரையரங்கு கட்டப்பட்டது. பிரான்சியக் கட்டடக் கலைஞரான ஓகூசுற்று பிளீய்சானின் வடிவமைப்பில் கட்டப்பட்ட இறெட்சு, திசம்பர் 8, 1932 அன்று திறக்கப்பட்டது.  

## திரைப்படங்கள்

### இந்தியத் திரைப்படங்கள்
இத்திரையரங்கில் காட்சிப்படுத்தப்பட்ட முதல் இந்தியத் திரைப்படம், கபாலி ஆகும்.
# நைனித்தால் ஏரி


** நைனித்தால் ஏரி ** (Nainital Lake) என்றறியும் இவ்வேரி, இந்தியாவின் வட மாநிலமான உத்திரகாண்டில் இமாலயத்தின் வெளிப்புற குமோன் மலைப்பிரதேச பகுதியிலுள்ள, நைனித்தால் எனும் நகரருகே இயற்கை நன்னீர் ஏரியாக அமைந்துள்ளது. மேலும், அழகமைப்புக் கலையுடன், சிறுநீரக வடிவம் அல்லது பிறை வடிவம் போன்ற அமைப்புடன் கூடிய இது, தென்கிழக்கு இறுதியில் ஒரு ஆறு முதலானவற்றின் வடிகால் வசதியுடன் உள்ளது.  

## ஏரி மாவட்டம்
வடஇந்திய ஏரி மாவட்டம் என்றழைக்கப்படும் நைனித்தால் மாவட்டத்தில் அமைந்துள்ள இந்த ஏரி, குமோன் மலை பிராந்தியத்தில் உள்ள நான்கு ஏரிகளில் ஒன்றாகும், சாத்தலை ஏரி, பீம்தால் ஏரி, மற்றும் நுகுசியாதால் ஏரி என மற்ற மூன்று ஏரிகள் இவ்வேரியருகேயுள்ளன.  

## வரலாறு
வரலாற்று ஆவணங்களின்படி 1839-ல் ஆங்கிலேய வியாபாரியான பி. பரோன் (* P. Barron*) என்பவர் சர்க்கரை வர்த்தகம் செய்ய இப்பகுதியில் விஜயம் செய்ததாவும், அங்கே தங்கிருந்த அவர், தற்செயலாக குமோன் மலை பகுதிக்கு வேட்டையாட சென்றபோது நைனித்தால் ஏரியின் நீர் நிறைந்த காட்சியால் வசீகரிக்கப்பட்டு, அங்கே ஒரு ஐரோப்பிய காலனியை நிர்மாணிக்க தீர்மானித்தார்.
# மலைக்கோழித் தவளை



**மலைக்கோழித் தவளை** (*Mountain Chicken Frog*; *Leptodactylus fallax*), அழிவின் விளிம்பில் இருக்கும் நீர் மற்றும் நிலத்தில் வாழும் உயிரினமாகும். இத்தவளைகளின் வாழ்விடம் கரிபியன் தீவுகள் ஆகும். இத்தீவு மக்களால் இத்தவளைகள் அதிகம் விரும்பி உண்ணப்படுவதாலும், *சிட்ரிட்* என்கிற நோய் காரணமாக ஏறக்குறைய முற்றிலும் அழியும் நிலையில் உள்ளன.  

மலைக்கோழித் தவளை இனத்தை காப்பதற்கும், இனப் பெருக்கத்திற்கும் 12 ஜோடி தவளைகளை, இங்கிலாந்து நாட்டில் ஒரு கப்பல் பெட்டகத்தில் வைத்து வளர்க்கப்படுகிறது.
# விஞ்ஞான பைரவ தந்திரம்

**விஞ்ஞான பைரவ தந்திரம்** அல்லது **விஞ்ஞான் பைரவ தந்திரம்** என்பது காசுமீர சைவத்தின் பிரிவான திரிக்கா நூலாகும். இந்த நூலில் சிவபெருமானுக்கும் உமைக்கும் இடையே ஆன உரையாடலில் தியானம் குறித்தவை இடம்பெற்றுள்ளன. இந்நூலில் 112 தியான முறைகள் இடம் பெற்றுள்ளன. இது தந்திர வகை நூல்களுள் ஒன்றாக உள்ளது.  

இந்நூலை ஓஷோ, ரங்கநாத ராவ் ஆகியோர் ஆங்கிலத்தில் மொழிபெயர்த்துள்ளனர்.  
## தந்த்ரா பற்றி ஓஷோ
"தந்திரா என்ற வார்த்தைக்குப் பொருள் யுக்தி, டெக்னிக், முறை, வழி என்பதுதான். ஆகவே, இந்நூல் விஞ்ஞான பூர்வமானது. விஞ்ஞானம் 'ஏன்?' என்பதில் அக்கறை உடையது அல்ல. விஞ்ஞானம் 'எப்படி?' என்பதில் அக்கறை உள்ளது. தந்த்ரா ஒரு தத்துவம் அல்ல'' என தந்த்ரா பற்றி ஓஷோ விளக்கம் அளிக்கிறார்.  

## தேவியின் கேள்வியும் சிவாவின் பதிலும்
தேவியாகிய உமை சிவபெருமானிடம் 'சிவனே நீ உண்மையில் என்ன?; வியப்பு நிறைந்த இந்த பேரண்டம் யாது?; விதை எதனால் ஆனது?; பேரண்ட சக்கரத்தின் மையமாய் இருப்பவர் யார்?; உருவங்களில் நிறைந்தும் உருவங்களைக் கடந்தும் இருக்கின்ற இந்த வாழ்க்கை என்ன? என்பது போன்ற பல கேள்விகளைக் கேட்டு தனது சந்தேகங்களை போக்குமாறு வேண்டுகின்றாள். அதற்கு சிவபெருமான் யுக்திகளோடான வழிமுறைகளில் விளக்கம் தருகிறார். உமையின் சந்தேகங்களைப் போக்குகிறார்  

## ஆதாரங்கள்
# உளப்படம் அமையாக் குறைபாடு

**அஃபன்டேசியா** (*aphantasia*) என்பது மாந்தர்கள் சிலருக்கு உள்ளத்திலே தாங்கள் கண்ட காட்சியைப் படமாகக் காண முடியாமல் இருக்கும் ஒருவகையான மனித அனுபவத்தின் மாறுபாடாகும். *கடற்கரையில் மீனவப் படகுகள் பல இருந்தன* என்றால், அக்காட்சியை உள்ளத்துக்குள் படமாகக் காண இயலாதவர்களாக இருக்கின்றார்கள். இக்குறைபாட்டை பிரான்சிசு கால்டன் (Francis Galton) என்பார் 1880 -இலேயே குறிப்பிட்டார், ஆனால் 2015 ஆம் ஆண்டுவரை யாரும் அதிகம் அறிந்திருக்கவும் இல்லை ஆய்வுகள் செய்யவுமில்லை. இந்த அஃபன்டேசியா (Aphantasia) என்னும் ஆங்கிலக் கலைச்சொல்லை பேராசிரியர் ஆடம் சீமன் (Adam Zeman) உருவாக்கினார். இவர் எக்ஃசீட்டர் பல்கலைக்கழகத்தின் மருத்துவக்கல்லூரியில் (University of Exeter Medical School) இருக்கின்றார். இம்மாறுபாடு பற்றி மேலும் ஆய்வுகள் இப்பொழுது நடந்துவருகின்றன.  

இம்மாறுபாடு பலருக்கும் இருப்பதாக அண்மையில் அறியப்பட்டுள்ளது. நன்கறியப்பட்ட மோசில்லா (Mozilla) மென்பொருளை ஆக்கிய பிளேக்கு இராசு (Blake Ross), மரபணுத்தொகுதிய ஆய்வாளர் கிரைகு வெண்டர் போன்ற பலருக்கும் இம்மாறுபாடு உண்டு.  

## வரலாறு
இந்த நிகழ்வை முதன்முதலில் 1880 ஆம் ஆண்டில் பிரான்சிஸ் கால்டன் மன உருவத்தைப் பற்றிய புள்ளிவிவர ஆய்வில் விவரித்தார், இது அவரது சகாக்களிடையே ஒரு பொதுவான நிகழ்வு என்று விவரித்தார். எக்ஸிடெர் பல்கலைக்கழகத்தின் பேராசிரியர் ஆடம் ஜீமானை எம்.எக்ஸ் அணுகியபோது, ​​2005 ஆம் ஆண்டு வரை இது பெரும்பாலும் சந்தேகத்திற்கு இடமின்றி இருந்தது, அவர் சிறிய அறுவை சிகிச்சைக்குப் பிறகு காட்சிப்படுத்தும் திறனை இழந்துவிட்டதாகத் தெரிகிறது. 2010 ஆம் ஆண்டில் எம்.எக்ஸ் வழக்கு வெளியிடப்பட்டதைத் தொடர்ந்து, ஏராளமான மக்கள் ஜீமானை அணுகினர். 2015 ஆம் ஆண்டில், ஜீமானின் குழு அவர்கள் "பிறவி அஃபன்டேசியா" என்று ஒரு கட்டுரையை வெளியிட்டது, இந்த நிகழ்வில் புதிய ஆர்வத்தைத் தூண்டியது.  

ஏப்ரல் 2016 இல், ஃபயர்பாக்ஸின் இணை உருவாக்கியவர் பிளேக் ரோஸ், தனது சொந்த அஃபன்டேசியாவையும், எல்லோரும் அதை அனுபவிப்பதில்லை என்பதை அவர் உணர்ந்ததையும் விவரிக்கும் ஒரு கட்டுரையை வெளியிட்டார். இந்த கட்டுரை சமூக ஊடகங்களிலும் பல்வேறு வகையான செய்தி ஆதாரங்களிலும் பரவலாகப் பரவியது.  

ஏப்ரல் 2019 இல், ஜீமானும் ஒத்துழைப்பாளர்களும் உலகின் முதல் மாநாட்டை அஃபன்டேசியா மற்றும் ஹைபர்ஃபன்டேசியா, எக்ஸ்ட்ரீம் இமேஜினேஷன் மாநாடு 2019, எக்ஸிடெர் பல்கலைக்கழகத்தில் நடத்தினர். இந்த நிகழ்வில் பேச்சாளர்களில் ஜெமான், பேராசிரியர்கள் ஜோயல் பியர்சன் மற்றும் எமிலி ஏ. ஹோம்ஸ் மற்றும் பிக்சர் இணை நிறுவனர் எட் கேட்முல் ஆகியோர் அடங்குவர்.  

## அடிக்குறிப்புகளும் மேற்கோள்களும்
# தஞ்சாவூர் வைத்தியநாதேஸ்வரர் கோயில்


**தஞ்சாவூர் வைத்தியநாதேஸ்வரர் கோயில்**, தமிழ்நாடு, தஞ்சை மாவட்டம், தஞ்சாவூரில் கீழவாசல் பகுதியில் உள்ள பூமால் ராவுத்தர் கோயில் தெருவில் அமைந்துள்ளது. இக்கோயில் பூமால் ராவுத்தர் கோயில் என்றும் அழைக்கப்படுகிறது.  

## மூலவர்
இக்கோயிலின் மூலவராக வைத்தியநாதேஸ்வரர் லிங்கத்திருமேனியாக உள்ளார். இங்குள்ள இறைவி பாலாம்பிகை ஆவார்.  

## கோயில் அமைப்பு

இக்கோயிலில் இரு மண்டபங்கள் உள்ளன. இக்கோயில் இரு வாயில்களைக் கொண்டு அமைந்துள்ளது. ஒரு வாயில் மூல்வர் கருவறையை நோக்கியும், மற்றொன்று இறைவி சன்னதியை நோக்கியும் செல்லும் வகையில் அமைந்துள்ளது. உள் மண்டபத்தில் சூரியன், சனீஸ்வரன், பைரவர் ஆகியோர் உள்ளனர். அடுத்து கருவறையில் மூலவருக்கு முன்பாக பலிபீடமும் நந்தியும் உள்ளன. கருவறை முகப்பில் வலது புறம் விநாயகரும், இடது புறம் வள்ளி தெய்வானையுடன் கூடிய சுப்பிரமணியரும் உள்ளனர். கருவறை முகப்பிற்கு மேலாக சிவன் பார்வதியுடன் காளையின் மீது அமர்ந்த கோலத்தில் உள்ளார். கோஷ்டத்தில் தட்சிணாமூர்த்தி, லிங்கோத்பவர் உள்ளனர். அருகே சண்டிகேஸ்வரர் சன்னதி உள்ளது. மூலவர் சன்னதிக்கு இடப்புறமாக பாலாம்பிகை சன்னதி உள்ளது.  

## சிறப்பு
இக்கோயிலில் யோக பட்டத்தில் அமர்ந்திருக்கும் சிவன் உருவம் உள்ளது. அருகில் கௌமாரி உருவம் உள்ளது. இவ்விரு சிற்பங்களும் மிகப்பழமையான 8-9ஆம் நூற்றாண்டைச் சேர்ந்ததாகும்.  

## குடமுழுக்கு
இக்கோயிலின் குடமுழுக்கு 8.6.1995இல் நடைபெற்றதற்கான கல்வெட்டு காணப்படுகிறது. தஞ்சாவூர் அரண்மனை தேவஸ்தானத்திற்கு  உட்பட்ட 88 கோயில்களில் இக்கோயிலும் ஒன்றாகும்.  

## அருகிலுள்ள கோயில்
- தஞ்சாவூர் நிசும்பசூதனி கோயில்
# பிடிச்சிருக்கு



***பிடிச்சிருக்கு*** 2008ல் வெளிவந்த தமிழ் திரைப்படமாகும். கனகு இப்படத்தை எழுதி இயக்கியிருந்தார்.  

இப்படத்தின் தலைப்பை லிங்குசாமி பதிந்து வைத்திருந்தார். கனகிற்காக இந்த தலைப்பினை விட்டுக் கொடுத்தார்.  

## நடிகர்கள்

- அசோக் .. வேல்
- விசாகா சிங் ... மஞ்சு
- சம்பத் ராஜ் ... மரியதாஸ்
- கஞ்சா கறுப்பு ... எசக்கி
- சரண்யா பொன்வண்ணன்

## ஆதாரங்கள்
# பெல்கோரத் மாகாணம்


## புவியியல்
பெல்கோரத் மாகாணத்தின் எல்லைகளாக தெற்கிலும் மேற்கிலும் உக்ரைனின் லுகான்ஸ்க், கார்க்கிவ், சூமி மாகாணங்களும், வடக்கு, வடமேற்கே கூர்ஸ்க் மாகாணம், கிழக்கே வரனியோசு மாகாணம் ஆகியன அமைந்துள்ளன. எல்லைகளின் மொத்த நீளம் 1,150 கி.மீ. ஆகும். இவற்றில் 540 கி.மீ. உக்ரைனின் எல்லையில் உள்ளது. மாகாணத்தின் மொத்தப் பரப்பளவு 27,100 சதுரகி.மீ.. இம்மாகாணம் தினேப்பர் ஆறு, தொன் ஆற்று வடிநிலப் பகுதிகளில் அமைந்துள்ளது.  

## மக்கள்

2010 கணக்கெடுப்பின் படி, இங்குள்ள மக்கள்தொகை 1,532,526 ஆகும். இவர்களில் 66.1% நகர்ப்புறங்களில் வசிக்கின்றனர்.  

## சமயம்
2012 தரவுகளின் படி, 50.5% மக்கள் உருசிய மரபுவழித் திருச்சபையைப் பின்பற்றுகின்றனர். 8% ஏனைய கிறித்தவப் பிரிவுகளைச் சேர்ந்தவர்கள். 8.5% வேறு சமயங்களைப் பின்பற்றுகின்றனர்.
# மந்திர மருத்துவம்

**மந்திர மருத்துவம்** என்பது மனிதர்களுக்கு வருகின்ற நோய்களை மந்திரத்தின் துணையால் நீக்குவதாகும். இந்த மருத்துவ முறை இந்தியாவில் தற்போதும் வழக்கத்தில் உள்ளது. இது மக்களின் நம்பிக்கையை சார்ந்ததாகும்.  

இந்த மந்திர மருத்துவம் கொண்டு மக்களை சமய மாற்றம் செய்வதும் வழக்கத்தில் உள்ளன. சமண மன்னாக இருந்த கூண் பாண்டியனின் வெம்மை நோயை ஞானசம்பந்தன் தீர்க்க, மன்னன் சைவ சமயத்திற்கு மாறினார் என பெரியபுராணம் கூறுகிறது.  

## இந்து சமயம்
இந்து சமயத்தில் மந்திரங்களால் மனித நோயினை குணப்படுத்த முடியும் என நம்பிக்கை உள்ளது. இந்து சமய பெரு தெய்வ வழிபாட்டில் மந்திரங்களை அதற்குண்டான முறைகளைப் பின்பற்றி சொல்வதாலும், எண்ணிக்கையை அடிப்படையாகக் கொண்டு 108, 1008 முறைகள் ஜபிப்பதாலும் நோயை குணப்படுத்தலாம்.  

மிருத்யுஞ்ஜய எனும் மந்திரத்தால் இறந்தவர்களை உயிர்பிக்க முடியுமென இந்து புராணங்கள் கூறுகின்றன. 2011ல் டாக்டர் சார் என்பவர் மருத்துவமனையில் சிகிச்சைக்காக அனுமதிக்கப்பட்டு, இந்த மந்திரத்தின் காரணமாக பிழைத்ததாக கனவில் ஒலித்த குரல்! என்ற கட்டுரையில் விகடன் குறிப்பிட்டுள்ளது.  

### நாட்டாறியல்
நாட்டார் தெய்வ கோயில்கள் பலவற்றிலும் தீய சக்திகளுக்கு எதிரான மந்திர சடங்குகள் மனித உடல் நலனுக்காக நடத்தப்படுகின்றன.  

1. மந்திரித்தல் - கயிறு, தகடு, ஓலை
1. கண்ணேறு அகற்றுதல்
1. திருநீறு போடுதல்
1. வேப்பிலை அடித்தல்
1. பில்லி சூனியம், செய்வினை அகற்றுதல்

### மருத்துவர்கள்
மந்திர மருத்துவம் செய்கின்றவர்களை அம்மக்கள் பூசாரி, பேயோட்டி, பாம்புக்கடி மருத்துவர், எலும்பு முறிவு வைத்தியர், மந்திரவாதி, சாமியாடி, அருளாடி, நாட்டு வைத்தியர் என பல பெயர்களில் அழைக்கப்படுகிறார்கள்.  

## ஆதாரங்கள்
# அக்னி சாட்சி (திரைப்படம்)



**அக்னி சாட்சி** (*Agni Sakshi*) 1982 ஆம் ஆண்டு நவம்பர் மாதம் 14 ஆம் தேதியன்று வெளியான ஒரு இந்தியத் தமிழ்த் திரைப்படமாகும். கே. பாலச்சந்தர் இயக்கிய இப்படத்தில் சிவகுமார், சரிதா ஆகியோர் முக்கிய வேடங்களில் நடித்திருந்தனர். சரிதா இப்படத்தில் மனநோயாளியாக நடித்திருந்தார். இத்திரைப்படம் வணிக ரீதியாக வெற்றி பெறாவிட்டாலும் இப்படத்தின் சிறப்பான நடிப்பை வெளிப்படுத்திய நடிகை சரிதா சிறந்த நடிகைக்கான தமிழ்நாடு அரசின் திரைப்பட விருதினை வென்றார். இப்படத்தில் சிறப்புத் தோற்றத்தில், கமல்ஹாசன், ரஜினிகாந்த், சீமா ஆகியோர் அவர்களாகவே தோன்றினர்.  

## நடிகர்கள்
- சிவகுமார்
- சரிதா

### சிறப்புத் தோற்றத்தில்
- கமல்ஹாசன்
- ரஜினிகாந்த்
- சீமா

## பாடல்கள்
இது எம். எசு. விசுவநாதன் இசையமைத்த திரைப்படமாகும்.  

| **வ. எண்** | **பாடல்** | **பாடகர்கள்** | **பாடலாசிரியர்** |
| --- | --- | --- | --- |
| 1 | ஆம் பாரதி தமிழுக்கு | சரிதா | வாலி |
| 2 | ஆரம்பம் அதிகாரத்தின் | எம். எசு. விசுவநாதன் |  |
| 3 | அடியே கண்ணம்மா | பி. சுசீலா |  |
| 4 | கனா காணும் | எஸ். பி. பாலசுப்பிரமணியம், சரிதா |  |
| 5 | உன்னை எனக்கு | எஸ். பி. பாலசுப்பிரமணியம் |  |
| 6 | வணக்கம் முதல் | எஸ். பி. பாலசுப்பிரமணியம், பி. சுசீலா | } |

## விருதுகள்
- 1982 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது - இரண்டாவது இடம்
# மேக்சிமா ஆக்கூன்யா த சாப்


**மேக்சிமா ஆக்கூன்யா த சாப் ( Máxima Acuña )** என்பவர் பெரு நாட்டைச்சேர்ந்த விவசாயி மற்றும் சூழலியலாளர் ஆவார். இவர் தனியொரு பெண்ணாக பன்னாட்டு தங்கச் சுரங்க நிறுவனத்தை எதிர்த்தும், அரசு அடக்குமுறையை எதிர்த்தும் பல இன்னல்களுக்கு ஆட்பட்டு போராடிவென்றவர். 2016 ஆண்டிற்கான கோல்ட்மேன் சுற்றுச்சூழல் விருதைப் பெற்றார்.  

## வாழ்க்கை
மேக்சிமா ஆக்கூன்யா த சாப் பெருவைச் சேர்ந்த ஒரு நெசவாளி, மற்றும் ஒரு விவசாயி ஆவார். இவர் பெருவின் தொலைதூர நகரான வடக்கு ஹைலேண்ட்ஸ் பகுதியில் வாழ்பவர். 1994 இல் இவரும் இவர் கணவரும் சேர்ந்து மலைப் பகுதியில் 27 எக்டேர் நிலத்தை வாங்கி அங்கு குடிபெயர்ந்து விவசாயம்செய்து வாழ்ந்துவந்தனர். இந்த இடம் அருகில் உள்ள நகரான சிலிண்டினில் இருந்து மூன்று மணிநேர பயண தூரத்தில் இருந்தது.  

2011 ஆம் ஆண்டிலேயே இவர்களது புல்வெளியையும், மண்வீட்டையும் அழிக்க முயன்றனர்.  

2014 ஆண்டு மேகிசாமாவுக்கு ஆதரவான தீர்ப்பு வந்தது. அவர் மீதான குற்றவியல் வழக்கு தள்ளுபடி செய்யப்பட்டது. சட்டப்பூர்வமான இந்த வெற்றி, சுரங்க நிறுவனத்தை மேலும் முன்னேரவிடாமல் தடுத்தது. இவர்களின் குடும்பத்துக்கு பாதுகாப்புஅளிக்கும்படி அளிக்கப்பட்ட உத்தரவை பெரு அரசு கண்டுகொள்ளவில்லை.  

இந்த போராட்டம்குறித்து மேக்சிமா கூறும்போது *நான் என்னுடைய நிலத்தைக் காப்பாற்றுவதற்காக மட்டும் போராடவில்லை. சுரங்க நிறுவனம் வந்த பிறகு, சுற்றியுள்ள கிராமங்களில் இருந்த நீர் நிலைகளெல்லாம் நச்சு நீராக மாறிவிட்டன அங்கு உள்ள மக்கள் எல்லாம் இங்குவந்துமான் தண்ணீர் எடுத்துச் செல்கின்றனர். இந்த நிலத்தையும் தண்ணீரையும் பாழாக்கிவிட்டு எப்படி வாழமுடியும்.* என்றார்.  

## விருது
2016 ஏப்ரல் மாதம் ஆக்கூன்யாவுக்கு அவரது 47 ஆவது வயதில் 2016 ஆண்டிற்கான கோல்டுமேன் சுற்றுச்சூழல் விருதை சுற்றுச் சூழலைக் கெடுக்கும் தங்கச்சுரங்கத்தை எதிர்த்து அமைதிவழியில் போராடியதற்காக வழங்கப்பட்டது.  
## இதையும் காண்க
பெர்த்தா காசிரீஸ்
# வேமண்ணா

**வேமண்ணா** (இயற்பெயர் **வி. சி. வேலாயுதம்**, இறப்பு 2016 சூன் 8 ) என்பவர் ஈ.வே.ரா.வின் நூல்களை கன்னட மொழியில் மொழி பெயர்த்து, கன்னட மக்களிடம் பெரியார் சிந்தனைகளை கொண்டு சென்ற எழுத்தாளர் ஆவார்.  
## வாழ்க்கை
வேமண்ணாவின் இயற்பெயர் வி. சி. வேலாயுதம் இவர் தமிழ்நாட்டின், வேலூர் மாவட்டம் விரிஞ்சிபுரம் என்ற ஊரில் பிறந்த தமிழர். 1946இல் வேலை தேடி பெங்களூருக்கு சென்றார். அங்குள்ள ராஜா நூல் ஆலையில் பணியாற்றிய இவருக்கு பெரியாரின் சுயமரியாதை கருத்துகளில் ஈர்ப்பு ஏற்பட்டது. இந்நிலையில் 1960களில் பெரியார் பெங்களூர், கோலார் தங்கவயல் ஆகிய பகுதிகளுக்கு பொதுக் கூட்டங்களுக்கு சென்றபோது, வேலாயுதம், பெரியாருடன் உரையாடி, நிகழ்ச்சிகளிலும் பங்கேற்றார். கன்னட மொழியைப் படித்தால் பகுத்தறிவு கருத்துகளை கன்னட மக்களிடம் கொண்டு செல்ல பயன்படுமே என்று பெரியார் கூறியதை ஏற்று, பெங்களூர் பல்கலைக் கழகத்தில் சேர்ந்து முறைப்படி கன்னடம் பயின்றார். பெங்களூரில் தன் தோழர்களுடன் **சிந்தகர சாவடி** என்ற பெயரில் சிந்தனையாளர் கழகத்தைத் தொடங்கினார். தன் வாழ்நாள் முழுவதும் பெரியாரின் சிந்தனைகளைத் தலைப்புவாரியாக பொருள்வாரியாகக் கன்னடத்தில் மொழிபெயர்பதில் முனைப்பாக ஈடுபட்டு, கன்னடத்தில் பெரியாரின் வாழ்க்கைவரலாற்று நூலையும், பெரியாரின் 30க்கும் மேற்பட்ட நூல்களை மொழி பெயர்த்தும் பணியாற்றினார். கன்னட மொழியில் வேலாயும் மொழிபெயர்ப்பு நூல்களைப் பெற்று படித்த கன்னட பேரறிஞர் மைசூர் பல்கலைக்கழக துணைவேந்தர் கவிஞர் குவெம்பு பெரியாரை போற்றினார். அவரை அடுத்து, மைசூர் பல்கலைக்கழக துணைவேந்தராக வந்த ஐவேரா கவுடவும் கன்னடத்தில் பெரியாரை படித்தார். அதன் விளைவாக 1973 ஆண்டு ஈவேராவை திருச்சியில் கண்டு பேசி அவரே கன்னடத்தில் ஈவேராபற்றி ஒரு நூலை எழுதினார். கர்நாடக மாநிலத்தில் உள்ள குல்பர்கா பல்கலைக் கழகத்தார் இவரின் பெரியார் சிந்தனைகள் கன்னட மொழிபெயர்ப்பு நூலை பெருந்தொகுதியாக வெளியிட்டனர். இவர் எழுதிய பெரியாரின் வாழ்க்கை வரலாற்று நூல் ஹம்பி பல்கலைக்கழகத்தில் பாடமாக வைக்கப்பட்டுள்ளது.  
## விருதுகள்
இவர் கன்னட மொழிக்கும் பெரியாரியலுக்கும் ஆற்றிய பணிகளை பாராட்டி, ‘கன்னட ரத்னா’, ‘பெரியார் முழக்கம்’ உள்ளிட்ட பல விருதுகளை பல அமைப்புகள் வழங்கி கவுரவித்துள்ளன.
# காத்தவராயன்

**காத்தவராயன்** என்ற தலைப்பில் உள்ள கட்டுரைகள்:  

- காத்தவராய சாமி - காத்தவராயன் சாமி பற்றிய கட்டுரை
- காத்தவராயன் கதை - காத்தவராயன் கூத்து குறித்தான கட்டுரை
- காத்தவராயன் (திரைப்படம்) -
- காத்தவராயன் (2008 திரைப்படம்) -
- காத்தவராயன் கதைப்பாடல் (நூல்) - நா. வானமாமலை அவர்களின் தொகுப்பு நூல்.
- 

---
# பித்துரு உலகம்



**பித்துரு உலகம்** அல்லது **பித்ரு லோகம்** (Pitru loka) என்பது இந்து தர்மத்தின் படி, உடலைத் துறந்த ஆன்மாக்கள் மறு பிறப்பின் போது, வேறு உடல் கிடைக்கும் வரை காத்திருக்கும் இடமாகும்.இதனை **பிரேத லோகம்** என்றும் அழைப்பர். பித்துரு லோகம் பூமிக்கும், அந்தரிட்சத்திற்கும்  
நடுவில் இருப்பதாக பாகவத புராணம் (காண்டம் 5, அத்தியாயம் 24)  கூறுகிறது.  

இந்து சமய நம்பிக்கைகளின் படி, உடலை நீத்த ஆன்மா முற்பிறவியில் செய்த புண்ணிய - பாவ கர்மவினைகளுக்கு ஏற்ப, நரகத்தையும், சொர்க்கத்தையும் அனுபவித்து, செய்த பாவ - புண்ணியங்கள் தீர்ந்த பின்னர், பித்துரு லோகத்தில் மறு பிறவிக்கான உடல் கிடைக்கும் வரை தங்கியிருப்பர். பித்துரு லோகத்தினர் முற்பிறவியில் செய்த கருமவினைகளுக்கு ஏற்ப, மீண்டும் மனிதப் பிறவியாகவோ அல்லது வேறு பிறவியாகவோ பிறப்பர்.
# மோகித் ரைனா



மோஹித் ரெய்னா, இந்திய நடிகர் ஆவார். இவர் பாலிவுட்டிலும் தொலைக்காட்சித் தொடர்களிலும் நடிக்கிறார்.  

ரெய்னா தொலைக்காட்சி தொடரில் இந்து மதக் கடவுளான சிவன் வேடத்தில் நடித்து புகழடைந்தார். தேவன் கே தேவ் - மகாதேவ், மகாபாரத் (2013 டிவி தொடர்), அதற்கு முன்னர் அவர் செஹ்ரா (2009) உட்பட டிவி நாடகங்களில் நடித்துள்ளார்.கங்கா கீ தீஜ் (2010), அந்தரீஷ் (2004) உள்ளிட்ட தொலைக்காட்சித் தொடர்களிலும் நடித்தார். இவர் தனக்கு ஜோடியாக மகாதேவ் தொடரில் நடித்த மௌனி ராயை காதலிப்பதாக கிசுகிசுக்கள் உலாவருகின்றன. அதை உறுதிப்படுத்தும் வகையில் தன் பிறந்த நாளை மௌனி ராய், மோகித் ரெய்னாவுடன் கொண்டாடினார்.
# அலெக்சிசு சான்சேசு


**அலெக்சிசு சான்சேசு** (*Alexis Sánchez*, பிறப்பு திசம்பர் 19, 1988), சிலி நாட்டைச் சேர்ந்த தொழில்முறை கால்பந்து வீரராவார். இவர் இங்கிலாந்தின் ஆர்சனல் மற்றும் சிலி தேசிய காற்பந்து அணிகளில் முன்கள வீரராக ஆடிவருகிறார்.  

2006-ஆம் ஆண்டுமுதல் சிலி தேசிய கால்பந்து அணிக்காக ஆடிவருகிறார். தேசிய அணியில் 100 முறை பங்கேற்று ஆடியுள்ள இவர், சிலியின் கோல் காப்பாளரான கிளாடியோ பிராவோவுக்கு அடுத்தபடியாக சிலி தேசிய அணியில் அதிகமுறை பங்கேற்றவராக விளங்குகிறார். மேலும், 34 கோல்களுடன் தேசிய அணியின் வரலாற்றில் அதிக கோல்கள் அடித்தவர்கள் பட்டியலில் மூன்றாம் இடத்தில் இருக்கிறார். இவர் இரண்டு உலகக்கோப்பைகள் (2010 மற்றும் 2014) மற்றும் மூன்று கோப்பா அமெரிக்கா போட்டித் தொடர்களில் பங்கெடுத்துள்ளார்; அவற்றுள் 2014 மற்றும் 2015 கோப்பா அமெரிக்கா கோப்பைகளை வென்றுள்ளார்.  

## விருதுகள்

### கழகம்
; கோலோ-கோலோ  
- முதன்மை தேசிய காற்பந்து கூட்டத்தொடர் (சிலி) (2): 2006 கிளாசுரா, 2007 அபெர்ச்சுரா
- கோபா சூடாமெரிக்கானா இரண்டாம் இடம்: 2006
; ரிவர் பிளேட்  
- கோப்பா அமெரிக்கா: 2015, 2016
- பீஃபா 20 வயதிற்குட்பட்டோருக்கான உலகக் கோப்பை மூன்றாம் இடம்: 2007

## உசாத்துணைகள்
# தரம்கோட்


**தரம்கோட்** *(Dharamkot)* இந்தியாவின் பஞ்சாப் மாநிலத்தில் உள்ள மோகா மாவட்டத்தில் உள்ள ஒரு நகராட்சி மன்றம் ஆகும். தரம்கோட்டின் தற்போதைய பஞ்சாப் மாநில சட்டப்பேரவை உறுப்பினராக யதேதார் தோட்டா சிங் யி இருக்கிறார். சிறீ குரு நானக் தேவ் தன்னுடைய பயணத்தில் அனைத்து இடங்களிலும் சுற்றிச்சென்றபோது தரம்கோட் வழியாகவும் சென்றதாகவும், அவர் இங்கு தங்கி ஓய்வெடுத்ததாகவும் கூறப்படுகிறது. மேலும், இங்கே இரயில் பாதைகளும் இருந்ததாகவும் கூறப்படுகிறது.  

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி தரம்கோட் நகரின் மொத்த மக்கள் தொகை 15,399 ஆகும். இம்மக்கள் தொகையில் 33% பேர் ஆண்கள் மற்றும் 67% பேர் பெண்கள் ஆவர். தரம்கோட் நகரின் சராசரி கல்வியறிவு சதவீதம் 62% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 70% எண்ணிக்கையும் பெண்கள் 59% எண்ணிக்கையிலும் காணப்பட்டனர். மக்கள் தொகையில் 94% பேர் 66 வயதிற்கு உட்பட்டவர்களாக இருந்தனர்.
# பட்டவராயன்

**பட்டவராயன்** என்பவர் இந்து சமய சிறுதெய்வ வழிபாட்டில் வணங்கப்படும் நாட்டார் தெய்வங்களுள் ஒருவராவார். முத்துப்பட்டனின் பிற்பெயரான பட்டன் என்பதிலிருந்து பட்டவராயன் என்ற பெயரில் வணங்குகிறார்கள்.  

## முத்துப்பட்டன் கதை சுருக்கம்
முத்துப்பட்டன் எனும் பிராமணர் குலத்தில் பிறந்தவர், பொம்மக்கா, திம்மக்காக மேல் காதல் கொண்டார். அவர்களை மணமுடிக்க சக்கிலி போல பூணுல் போன்றவைகளை அகற்றி, செருப்பு தைக்கும் தொழிலைச் செய்தார். இவர்கள் மூவருக்கும் திருமணம் நடந்தது.  

மாடுகளை கவர்ந்து சென்ற வன்னியர்களிடமிருந்து மீட்க போர் புரிந்தார். வெற்றியும் பெற்றார். முத்துப்பட்டன் தன் உடலிலுள்ள குருதியைக் கழுவும் போது, முதுகில் ஒருவர் தாக்க இறந்து போனார்.  

## காணிக்கை
பட்டவராயன் சாமிக்கு காணிக்கையாக செருப்பினை தருகிறார்கள். இது மிகவும் வினோதமானதாகும்  

## கோவில்
காரையார் சொரிமுத்து ஐயனார் கோவில்  

## ஆதாரங்கள்
# திருமஞ்சனம்

**திருமஞ்சனம்** வைண சமயக் கோயில்களில் சிறப்பு நாட்களில் மூலவரான திருமாலின் திருமேனிக்கு திருநீராட்டு செய்வதற்கு திருமஞ்சனம் என்பர். சைவ சமயக் கோயில்களில் சிவ லிங்கத்திற்கு திருநீராட்டு செய்வதற்கு அபிசேகம் என்பர்.  

## விளக்கம்
திருமஞ்சனம் எனும் சொல்லிற்கு மூலவரான திருமாலின் திருமேனிக்கு நறுமண எண்ணெய் பூசுவதாகும். *மெய்யஞ்சனம்* என்றால் உடம்புக்கு எண்ணெய் பூசுவது. *திரு மெய் அஞ்சனம்* எனில் திருமாலின் திருமேனிக்கு எண்ணெய் பூசுவது. திரு மெய் அஞ்சனம் என்ற சொல் மருவி திருமஞ்சனம் ஆயிற்று.  

## வகைகள்
- ஸ்னபன திருமஞ்சனம்.
- திருமலையில் நடக்கும் ஸ்னபன திருமஞ்சனம் 'அஷ்டோத்தர சத கலச ஸ்னபன திருமஞ்சனம்' என்று சொல்லப்படுகிறது.
# நியூயார்க் மேல் மாநிலம்

(4வது ஏரி) காட்சி.]]  
**நியூயார்க் மேல் மாநிலம்** (*Upstate New York*) என்று நியூ யோர்க் மாநிலத்தின் நியூயார்க் நகரத்திற்கு வடக்கேயுள்ள மாநிலப்பகுதி அழைக்கப்படுகின்றது. நியூயார்க் நகரத்தையும் அதைச் சூழ்ந்துள்ள பகுதிகள், மற்றும் நீள் தீவையும் தவிர்த்த, மாநிலத்தின் பெரும்பகுதி இதில் அடங்கும். இருப்பினும் இதன் சரியான எல்லைகள் எதுவுமில்லை. நியூயார்க் மேல்நிலத்தில் பஃபலோ, இரோசெச்டர், ஆல்பெனி, சிராகூசு போன்ற பெரிய நகரங்கள் உள்ளன;தவிரவும் நியூயார்க் மாநிலத்தின் ஊரகப் பகுதிகள் இதில் அடங்கும்.  

நியூயார்க் மேல் மாநிலத்தில் அதிரோன்டாக் மலைகளும் மொகாக் பள்ளத்தாக்கும் அமைந்துள்ளன. பண்பாட்டில், இப்பகுதி நியூயார்க் நகரத்து மக்களிடமிருந்து முற்றிலும் மாறுபட்டது. இங்கு குடியேறியவர்களும் நியூயார்க்கில் குடியேறியவர்களும் வெவ்வேறு நாடுகளிலிருந்து வந்தவர்கள். அரசியலில் நியூயார்க் மேல் மாநிலம் நகரத்தை விட பிற்போக்கானது.  

அமெரிக்கப் புரட்சிப் போருக்கு முன்னதாக மேல்மாநிலத்தில் தொல்குடி அமெரிக்கர்கள் வாழ்ந்து வந்தனர்; ஆறு நாடுகளின் இரோக்வாய் கூட்டாட்சி ஆட்சி நடந்தது. இரோக்வாய்களுக்கும் அமெரிக்க விடுதலைப் படையினருக்கும் இடையே பல சண்டைகள் நடந்தன; இந்தச் சண்டைகளுக்குப் பின்னர் ஏற்பட்ட உடன்படிக்கைகளின்படி ஐரோப்பிய குடியேற்றவாதிகளுக்கு பெருநிலப்பகுதிகள் உரிமையாயின. 1825ஆம் ஆண்டு திறக்கப்பட்ட ஈரி கால்வாய் நியூ யோர்க் மேல் மாநிலத்தின் வளர்ச்சிக்கு வித்திட்டது. அமெரிக்கப் பேரேரிகளை அடுத்த நகரங்களை நியூ யோர்க் நகரத் துறைமுகத்துடன் இணைத்தது. இதன் விளைவாக, மேல் மாநிலத்தில் தயாரிப்புத் தொழில் முனைப்பு பெற்றது; ஜெனரல் எலக்ட்ரிக், ஐபிஎம், ஈஸ்ட்மேன் கோடாக், சிராக்ஸ் போன்ற நிறுவனங்கள் தோன்றி வேறு மாநிலத்தவரை ஈர்த்தன. 20வது நூற்றாண்டின் மத்தியிலிருந்து தொழில்மயமாக்கல் குறைந்ததால் பொருளாதார வீழ்ச்சியடைந்துள்ளது; பொருளியல் நிலை தாழ்ந்த, மக்கள்தொகை குறைந்துவரும், நகரமயமாக்கல் சீரழியும் *துருப் பட்டை* (*Rust Belt*) எனக் குறிப்பிடப்படும் பகுதியில் பெரும்பகுதியாக நியூயார்க் மேல் மாநிலப்பகுதிகள் உள்ளன.  

நியூ யார்க் பெருநகரப் பகுதி போலன்றி பெரும்பகுதி ஊரகப் பகுதியாக விளங்குகின்றது. இங்கு வேளாண்மையும் வேளாண் தொழிலும் முதன்மையாக உள்ளன. பாலும் பாற் பொருட்களும், பழ உற்பத்தி (குறிப்பாக ஆப்பிள்கள்), திராட்சைமது தயாரிப்பு மேலோங்கியுள்ளன. இங்குள்ள இயற்கைவளத்தை நம்பியே நியூயோர்க் நகரம் உள்ளது; குடிநீருக்கும் மின்சாரத்திற்கும் இங்குள்ள நீர்நிலைகள் ஆதரவளிக்கின்றன. இங்கு பல சுற்றுலாத் தலங்களும் மனமகிழ் உறைவிடங்களும் அமைந்துள்ளன; நயாகரா அருவியும் அதிரோன்டாக், கேட்சிகில் மலைகளும் ஃபிங்கர் ஏரிகளும் குறிப்பிடத்தக்கவையாகும்.  
## பெருநகரங்கள்

## மேற்சான்றுகள்
# இரண்டாம் பராக்கிரமபாகு


**இரண்டாம் பராக்கிரமபாகு** (*Parakkamabahu II*) தம்பதெனிய இராச்சியத்தின் அரசனாக கிபி 1236 முதல் 1269 வரை அரசாண்டவன். இவன் தனது தந்தை மூன்றாம் விஜயபாகுவை அடுத்து தம்பதெனியாவை அரசாண்டான். இவனுக்குப் பின்னர் இவனது மகன் நான்காம் விஜயபாகு அரசாண்டான்.  

தந்தை மூன்றாம் விஜயபாகு கலிங்கமாகனை விரட்ட எடுத்த முயற்சியில் இவன் வெற்றி கண்டான். கலாவாவிக்கு அண்மையில் நின்ற கலிங்கமாகனது படைகள் இவனால் துரத்தியடிக்கப்பட்டு மாகனும் விரட்டப்பட்டான். பின் ஜடாவர்மன் சுந்தரபாண்டியன் படையெடுத்த போது அதனையும் வெற்றி கொண்டான். பின் சாவக நாட்டைச் சேர்ந்த சந்திரபானு இரண்டு முறை படையெடுத்து அந்த இரண்டு படை நடவடிக்கைகளையும் தோல்வியடையச் செய்து சந்திரபானுவை கொன்றான்.  

இரண்டாம் பராக்கிரமபாகு இலக்கிய வளர்ச்சிக்கு பணி ஆற்றினான். கவுசிலுமின, விசுத்திமாக்க எனும் நூலுக்கு விசுத்திமாக்கமகாசன்னத எனும் விளக்க நூலை எழுதினான். கல்வி பாண்டித்தியம் காரணமாக கலிகால சாகித்தியசர்வஞானபண்டிதன் என அழைக்கப்பட்டான். தம்பதெனியாகதிகாவத எனும் பெயரில் பௌத்தசமய ஒழுக்க கோவையை பொறித்தான்.
# இரோசெச்டர், நியூ யோர்க்



**இரோசெச்டர்** (*Rochester*, ஒலிப்பு:ரோசெஸ்டர்) ஐக்கிய அமெரிக்க மாநிலமான நியூ யோர்க்கின் மேற்கு பகுதியில் ஒண்டாரியோ ஏரியின் தென்கரையில் அமைந்துள்ள நகரமாகும். இது அமைந்துள்ள மன்றோ மாவட்டத்தின் தலைநகரமாகவும் விளங்குகின்றது.  

2010ஆம் ஆண்டு கணக்கெடுப்பின்படி, நகரத்தின் மக்கள்தொகை 210,565 ஆகும்; நியூ யோர்க் மாநிலத்தில் நியூயார்க் நகரத்தையும் பஃபலோவையும் அடுத்து மூன்றாவது பெரிய நகரமாக விளங்குகின்றது. இதனை உள்ளடக்கிய *இரோசெச்டர் பெருநகரப் பகுதி* மன்றோ மாவட்டத்தையும் கடந்து கெனிசீ, லிவிங்சுடன், ஒண்டாரியோ, ஓர்லியான்சு, வேய்ன் மாவட்டங்களை உள்ளடக்கி உள்ளது. இந்தப் பெருநகரப்பகுதியின் மக்கள்தொகை 1,079,671 ஆகும். 2012ஆம் ஆண்டு கணக்கெடுப்பு இது 1,082,284ஆக உயர்ந்துள்ளதாக மதிப்பிடுகின்றது.  

இரோசெச்டரில் முதலில் பல மாவு மில்கள் இயங்கியதால் இது மாவு நகரம் எனப்படுகின்றது. விரைவிலேயே இது ஓர் தயாரிப்பு மையமாக மாறியது. இங்குள்ள இரோசெச்டர் பல்கலைக்கழகம், இரோசெச்டர் தொழினுட்பக் கழகம் போன்ற பல பல்கலைக்கழகங்கள் ஆராய்ச்சிக் கல்விக்கு முன்னுரிமை வழங்கின. எனவே நுகர்வுத் தயாரிப்புக்களில் பல புதுமைகளை இங்கு கண்டறிந்தனர். தொழிலக, நுகர்வு பொருட்களில் தீவிர ஆய்வுகளை மேற்கொள்ளும் கோடாக், போஷ் & லோம்ப், சிராக்ஸ் போன்ற நிறுவனங்கள் இங்கு நிறுவப்பட்டன. 2010 வரை இரோசெச்டர் பெருநகரப்பகுதி நியூ யோர்க் மாநிலத்தில் இரண்டாவது பெரிய வட்டாரப் பொருளாதாரமாக விளங்கியது. தற்போது இரோசெச்டரின் மொத்த உற்பத்தித் திறன் பஃபலோவினுடையதை விட ஓர்நிலைக் குறைவாக இருந்தபோதும் தனிநபர் வருமானத்தில் அதைவிடக் கூடுதலாக உள்ளது.  

வாழிடங்களைத் தரமிடும் *பிளேசசு ரேட்டடு அல்மனாக்*கின் 25ஆம் பதிப்பு 2007இல் ஐக்கிய அமெரிக்காவின் 379 பெருநகரப் பகுதிகளில் "மிகவும் வாழத்தகு நகரமாக" இரோசெச்டர் பெருநகரப் பகுதியைத் தேர்ந்தெடுத்துள்ளது. 2010இல் *ஃபோர்ப்ஸ்* குடும்பம் வளர்க்க மூன்றாவது சிறந்த நகரமாக இரோசெச்டரை தேர்ந்தெடுத்துள்ளது. இங்குள்ள குறைந்த வாழ்க்கைச் செலவு, உயர்ந்த தரப் பொதுப்பள்ளிகள், தாழ்ந்த வேலையில்லா விகிதம் ஆகியவற்றைக் கொண்டு குடும்பம் நடத்த ஐந்தாவது சிறந்த இடமாக கிப்லிங்கர் மதிப்பிட்டுள்ளது.  

## மேற்சான்றுகள்

## வெளி வலைத்தளங்கள்
- City of Rochester
- Interesting Sights in Rochester
- Downtown Rochester
- Rochester's Deaf Community
# அ. மாற்கு


**ஓவியர் மாற்கு** என அறியப்படும் **அ. மாற்கு** (சூன் 25, 1933 - செப்டம்பர் 27, 2000) ஈழத்துத் தமிழ் ஓவியர் ஆவார். நவீன ஓவியங்கள், மற்றும் சிற்பங்கள் மூலம் இலங்கையில் தனித்த ஆளுமை படைத்தவர். ஓவியப் பயிற்சி வகுப்புகளை யாழ்ப்பாணத்தில் நடத்தி வந்தவர்.  

## வாழ்க்கைக் குறிப்பு
ஓவியர் மாற்கு 1933 சூன் 25 இல் யாழ்ப்பாணம், குருநகர் என்ற ஊரில் வரோனிக்கா, ஹேரத் முதியான்சலாகே அப்புகாமி ஆகியோருக்குப் பிறந்தார். சிறுவயதிலேயே சிற்பங்களைப் பார்ப்பதிலும், அவற்றை செய்வதிலும் ஈடுபாடு காட்டினார். யாழ்ப்பாணம் புனித சார்ல்சு வித்தியாலயத்தில் ஆரம்பக் கல்வியையும், யாழ்ப்பாணம் சம்பத்தரிசியார் கல்லூரியில் இடைநிலைக் கல்வியையும் கற்றார்.
# மாற்கு

**மாற்கு** அல்லது **மார்க்** (*Mark*) என்பது ஆண் ஒருவரின் இயற்பெயராகவோ அல்லது குடும்பப் பெயராக இருக்கலாம்.  

## கிறித்தவம்
- மாற்கு நற்செய்தி, விவிலியத்தில் உள்ள ஒரு நூல்
- மாற்கு (நற்செய்தியாளர்), புனிதர்
- மாற்கு (திருத்தந்தை), 336 ஆம் ஆண்டில் பதவியில் இருந்த திருத்தந்தை
- புனித மாற்கு பசிலிக்கா, வெனிசு நகரின் பிரபலமான தேவாலயம்

## நபர்கள்
- ஓவியர் மாற்கு, ஈழத்து ஓவியர்
- மார்க் ருஃப்பால்லோ, அமெரிக்க நடிகர்
- மார்க் வால்பர்க், நடிகர்
- மார்க் டோபே, அமெரிக்க ஓவியர்
- மார்க் சக்கர்பெர்க், முகநூல் நிறுவனர்
- மாற்கு (நற்செய்தியாளர்)
- மாற்கு (திருத்தந்தை)
- மார்க் டுவெய்ன், அமெரிக்க எழுத்தாளர்
- மாற்கு யான்சேன், இசைக்கலைஞர்
- மார்க் போட், ஆங்கிலேயத் துடுப்பாளர்
- மார்க் பவுச்சர், தென்னாப்பிரிக்கத் துடுப்பாளர்
- மார்க் டேல், ஆங்கிலேயத் துடுப்பாளர்
- மார்க் எல்ஹாம், ஆங்கிலேயத் துடுப்பாலர்
- மார்க் வா, ஆத்திரேலியத் துடுப்பாளர்

## வேறு
### நாணயம்
  - கன்வர்ட்டிபிள் மார்க்கு

### தொழினுட்பம்
- ஆர்வர்டு மார்க் I, அமெரிக்காவின் முதலாவது மின்னியந்திரக் கணினி

---
# சிராகூசு, நியூ யோர்க்



**சிராகூசு** (*Syracuse*, மாற்று ஒலிப்பு: சிரக்கியூஸ், ) ஐக்கிய அமெரிக்காவின் நியூ யோர்க் மாநிலத்தில் ஓணோன்டாகா மாவட்டத்தில் உள்ள நகரமாகும். இது நியூ யோர்க் மாநிலத்தில் நான்காவது பெரிய நகரமாகும். 2010 கணக்கெடுப்பின்படி நகரத்தின் மக்கள்தொகை 145,170 ஆகவும் இதனை உள்ளடக்கிய சிராகூசு பெருநகரப் பகுதியின் மக்கள்தொகை 732,117 ஆகவும் இருந்தது. மில்லியனுக்கும் கூடுதலான குடியிருப்புகளுடன் கூடிய மைய நியூயோர்க் வட்டாரத்தில் இது பொருளாதாரம் மற்றும் கல்விக்கான அச்சாக விளங்குகின்றது. இங்கு ஓணோன்டாகா கலந்தாய்வு வளாகம், எம்பயர் எக்ஸ்போ மையம் போன்ற கலந்தாய்வுக் கூடங்கள் நிறைந்துள்ளது. இதற்கு கிரேக்கத்திலுள்ள சிராகூசு (தற்போது இத்தாலியத் தீவான சிசிலியின் கிழக்குக் கடலோரத்தில் உள்ளது) நினைவாகப் பெயரிடப்பட்டுள்ளது.  

இந்த நகரம் துவக்கத்தில் ஈரி கால்வாய் மற்றும் அதன் கிளைக் கால்வாய்களுக்கிடையேயான பண்டமாற்றிடமாக இருந்தது; பின்னர் தொடர்வண்டிப் பாதைகள் அமைக்கப்பட்ட பிறகும் முக்கிய சந்திப்பாக விளங்கியது. இன்று மாநிலங்களிடை நெடுஞ்சாலை 81, மற்றும் 90 குறுக்கிடும் சந்திப்பில் அமைந்துள்ளது. இங்குள்ள சிராகூசு ஹேன்காக் பன்னாடு வானூர்தி நிலையம் வட்டாரத்தில் மிகப்பெரும் வானூர்தி நிலையமாக உள்ளது. இங்கு முதன்மை ஆய்வுப் பல்கலைக்கழகமான சிரக்கியூஸ் பல்கலைக்கழகம் அமைந்துள்ளது. தவிரவும் பல சிறிய கல்லூரிகளும் தொழில்முறைப் பள்ளிகளும் அமைந்துள்ளன. 2010இல் *ஃபோர்ப்ஸ்* இதழ் குடும்பம் நடத்த ஐக்கிய அமெரிக்காவின் முதல் 10 இடங்களில் சிராகூசை 4வதாக மதிப்பிட்டுள்ளது.  
## மேற்சான்றுகள்
# ஊசி (துப்பாக்கி)



**ஊசி** (*Uzi*; ; ) என்பது திறந்த-ஆணி கொண்டதும், பிற்தள்ளல் இயக்கமுள்ளதுமான இசுரேல் குடும்ப துணை இயந்திரத் துப்பாக்கி ஆகும். இதன் சிறிய வகைகள் இயந்திரக் கைத்துப்பாக்கிகள் எனக் கருதப்படுகின்றன. முதன் முதலில் குறுகிய துப்பாக்கிகளின் கைபிடியில் தாளிகை அமைக்கப்பட்டு வடிவமைக்கப்பட்ட துப்பாக்கிகளில் ஊசியும் ஒன்றாகும்.  

## பாவனையாளர்

### ஆப்பிரிக்கா
- 
- 
- 
- 
- 
- 
- 
- 
- 

### ஐரோப்பா
- 
- 
- 
- 
- 
- 
- 
- 
- 
- 
- 

### வட அமெரிக்கா
- 
- 
- 

### தென் அமெரிக்கா
- 
- 
- 
- 
- 
- 
- 
- 
- 
-
# முனி

**முனி** என்ற தலைப்பில் உள்ள கட்டுரைகள்  
- முனி (இந்து மதம்)
- முனீசுவரர்
- ரோதை முனி
- முனி லால்
- முனி தாண்டவம்
- முனி (திரைப்படம்)
- முனி 3: கங்கா
- முனி (திரைப்படத் தொடர்)
---
# ஓதுதல்



**ஓதுதல்** என்பதற்கு படித்தல்; சொல்லுதல்; கற்பித்தல்; இரகசியமாகப் போதித்தல்; செபஞ்செய்தல்; மந்திரம் உச்சரித்தல்; பாடுதல்; தோடம் நீங்குவதற்காக அன்னம் முதலியவற்றிலே மந்திரஞ்சொல்லி உருவேற்றுதல் என்று பொருள்.  

## இந்து சமயத்தில்
இந்து சமயத்தில் சுருதி, ஸ்மிருதி மந்திரங்களை ஓதுதலை, பாராயணம் செய்வது எனப் பொருள்படும்.  

## சைவ சமயத்தில்
சைவ சமயத்தில் சிவன் கோயில்களிலும், சைவ பாடசாலைசாலைகளிலும், வீடுகளிலும் தேவாரம், திருவாசகம் போன்ற பன்னிரு திருமுறைகளை இசையுடன் பாடுவதை ஓதுவதல் என்பர். திருமுறைகளை ஓதுதல் பணி செய்பவர்களை ஓதுவார் என அழைப்பர். சைவக் கோயில்களில் சைவத் திருமுறைகளை ஓதுவதற்கு தகுதியும், முறையும் உள்ளது.  

## வைணவ சமயத்தில்
வைணவக் கோயில்களில் வேத மந்திரங்களுடன் ஆழ்வார்கள் அருளிய நாலாயிர திவ்யப் பிரபந்தப் பாடல்களையும் ஓதுதல் செய்வார்கள்.